Режайнагийн Их Сургууль

Режайнагийн Их Сургууль () нь Канадын Саскачеван мужийн Режайна хотод байрладаг төрийн өмчит их сургууль юм. 1911 онд Канадын Методист Сүмийн хувийн шашны дунд сургууль болон байгуулагдсан бөгөөд 1925 онд Саскачеваны Их Сургуультай хамтран бага коллежийн статустайгаар үйл ажиллагаа явуулж эхэлсэн. Улмаар 1934 онд сүмээс тусгаарлагдаж, бүрэн эрхтэйгээр Саскачеваны Их Сургуулийн нэг хэсэг болжээ. 1961 онд бакалаврын зэрэг олгох эрхтэй Regina Campus болон өргөжсөн бөгөөд 1974 онд бие даасан их сургууль болсон.

Режайнагийн Их Сургууль нь 15,000 гаруй бүтэн болон хагас цагийн оюутантай. Сургуулийн оюутны сонин болох The Carillon нь Канадын Оюутны Хэвлэлийн Холбооны (CUP) гишүүн юм.

Тус их сургууль нь судалгааны чиглэлээр дагнан ажилладаг бөгөөд туршлагад суурилсан боловсрол (experiential learning)-ыг онцолсноороо алдартай. Оюутнуудад 41 хөтөлбөрийн хүрээнд дадлага, мэргэжлийн туршлага олгох сургалт, практикум болон хамтарсан боловсролын хөтөлбөрүүдийг санал болгодог.

2009 онд тус их сургууль UR Guarantee Program-ыг эхлүүлсэн бөгөөд энэ нь оюутнуудыг төгссөний дараа амжилттай ажиллахад нь чиглэсэн нэмэлт боловсрол, дадлагажуулалтаар хангаж, боловсрол, ажил мэргэжил, амьдралын тодорхой зорилгод хүрэхэд тусалдаг.

Мөн мужийн төрийн өмчит корпорациуд, засгийн газрын агентлагууд, хувийн компаниудтай хамтын ажиллагааны гэрээ байгуулснаар оюутнуудыг ажлын байранд дадлагажуулах, төгссөний дараа ажлын байртай болох боломжийг бүрдүүлдэг.

Ангилал:Канадын их сургууль